Tema: 1 Wag 'n bietjie – Liplekker
Maandag 16 April.2017 Tema: 1 Wag 'n bietjie
**** Goeiemôre almal. Ons in Suid-Arika het seker al gehoor van die Wag 'n Bietjie-bos. Dis 'n blinkblaarboom en op die jong hout is daar gewoonlik aan weerskante van die blaarsteel 'n paar baie skerp dorings, die een krom en die ander reguit. Wanneer jy jou hand na die blare of vruggies uitsteek en die doring haak jou moet jy stilstaan en dit versigtig losmaak. So kom die HERE dikwels in ons lewens en bring ons vir 'n oomblik tot stilstand. Dit is seker een van die moeilikste dinge vir ons as mens om te doen en dit is om te wag. Tog wil ek julle verseker dat die Here juis vir ons sê dat ons moet wag omdat Hy ons geloof so versterk. Ek het geleer in my lewe die Here se uitkoms is op nr. 99,99 juis wanneer dit onmoontlik lyk DAN gryp Hy in, juis omdat ons so dikwels self ingryp en met Sy Eer wil wegstap. Aan Hom alleen kom al die Eer en lof toe!
"Bo al u donker bome, o Heer,
van u besluit."
Ps 27: 11 HERE, leer my u weg en lei my op 'n gelyk pad, vanweë my vyande. 12 Gee my nie oor aan die begeerte van my teëstanders nie, want valse getuies het teen my opgestaan, en hy wat geweld uitblaas. 13 o, As ek nie geglo het dat ek die goedheid van die HERE sal sien in die land van die lewendes nie….14 Wag op die Here! Wees sterk en laat jou hart sterk wees! Ja, wag op die HERE!
GEBED vir VANDAG (A)
Onse Vader help ons om geduldig op U te wag in elke saak. Maak ons vol moed en sterk om U hand raak te sien in ons lewens. Ek bid vanmôre vir elke persoon wie se naam met die letter A begin op ons poslys. Mag hulle U teenwoordigheid in hulle lewens ervaar vandag, In Jesus Naam .Amen Geseënde dag en week vir julle almal.